Norske kommunenummer

**Norske kommunenummer** omfatter alle norske kommuner med tilhørende kommunenummer som historisk har vært eller er i bruk. Denne oversikten skal være fullstendig når det gjelder kommune-Norge gjennom tidende. For å forstå omfanget, må man også kjenne til historien. Kommunene oppstod ikke ut av intet, det er gjerne en 1000-årig historie som ligger til grunn for dagens lokale inndeling av landet, basert på prestegjeld, kirkesogn og tinglag.

Statistisk sett ble de norske kommunenummer på formatet *ffkk*, hvor *ff* angir fylkestilhørigheten og *kk* løpenummer innen hvert fylke, innført av SSB ved folketellingen 1946. Den opprinnelige fylkesnummerserien var *01–20*, ettersom Norge hadde 20 fylker, inkludert Bergen fylke, i 1946.

I forbindelse med kommunereformen og sammenslåing av fylker var det mange endringer i fylkes- og kommunenummereringen gjeldende fra 1. januar 2018 (Trøndelag) og 1. januar 2020 (øvrige fylker), ved at sammenslåtte (nye) fylker har nye fylkesnummer i serien *30*, *34* til *54* (med intervall på 4). Dermed fikk alle kommuner i de nye fylkene også nye kommunenummer basert på disse fylkesnumrene. Ettersom Oslo, Rogaland, Møre og Romsdal og Nordland fylker ikke var omfattet av sammenslåingene, beholder disse sine opprinnelige fylkesnummer også etter 2020. I oversikten er utgåtte nummerserier markert med "◆", både i 2018/2020, og for de fylkessammenslåingene som ble reversert med virkning fra 1. januar 2024.

Oversikten angir årstall (og eventuelt dato) for når kommunen ble opprettet, hvilke(n) kommune(r) som inngår eller har avgitt områder ved dannelsen av kommunen, årstall (og eventuelt dato) for når kommunen ble videreført, hvilke(n) kommune(r) som kommunen er innlemmet i, delt i eller overført et område til. I disse kolonnene er tidligere kommuner og tidligere navneformer angitt med *kursiv*. For navneformer som skiller seg tydelig fra hverandre, f.eks. Sylte og Tresfjord, er disse angitt i kolonnen for kommunenavn, men her er det vanskelig å sette et skarpt skille mot revisjoner av skrivemåten. Det er følgelig en egen kolonne for historiske navn, men den er ikke fullstendig for tiden før 1837.

## Historikk
I løpet av historien har antallet kommunale enheter i Norge variert kraftig. Ved innføringen av folkelig lokalstyre med formannskapsdistrikter i 1838, ble det opprettet 397 kommuner i hele landet, i oversikten markert med "★". Den opprinnelige kommunestrukturen hadde en nummerering på formatet *a.f*, hvor *a* angav amtstilknytningen angitt med romertall I - XX (1–20) og *f* løpende fra 1 angav formannskapsdistriktet innenfor hvert amt som startet med kjøp- og ladesteder - ikke ulikt formatet som ble innført i 1946. I oversikten er det opprinnelige formannskapsdistriktsnummer på disse 397 kommunale enhetene oppført. Dette er et kompromiss, ettersom det var en del initielle justeringer for at den kommunale strukturen skulle etablere seg. Der dette er kjent er også tinglaget oppgitt.

For de 355 herredskommunene på landet var inndelingen basert på datidens prestegjeld og i noen tilfeller kirkesogn og den gamle inndelingen i tinglag. Datidens 25 kjøp- og ladesteder, dvs. byer, (for)ble egne enheter. Et stort antall prestegjeld og kirkesogn kan føre sin historikk tilbake til middelalderen og er markert med hhv. "‡" og "†". Både den geistlige og sivile historikken er oppført i feltet "Forhistorie", adskilt av en horisontal skillelinje. I perioden fra 1838 og utover til 1930-årene økte antallet kommuner kraftig, dels ved at herredskommuner ofte basert på store prestegjeld ble oppdelt i sine enkelte kirkesogn, eller at nye kjøp- og ladesteder ble utskilt som egne kommunale enheter. Følgelig økte antallet i denne perioden til sitt høyeste på 747 kommuner i 1947. Senere har dette blitt redusert gjennom Schei-komiteen i 1960-årene og mindre omfattende sammenslåinger i 1980- og 90-årene (Buvik-utvalget), og sist 2014–2020 (Kommunereformen) hvor antall kommuner ble redusert fra 428 (2014) til 358 (fra 1. januar 2020).

Den opprinnelige serien på dette formatet med kommunenumre ble innført av Statistisk sentralbyrå i forbindelse med folketellingen 1946, hvilket tilfeldigvis sammenfalt med tidspunktet for det største antallet kommuner i Norge. Dette danner grunnlaget for mye historisk statistikk på kommunalt nivå, kommuneinndelingen i 1947 brukes blant som søkeinngang på Digitalarkivet. Det er interessant å se at nummerrekkefølgen innen hvert fylke baserte seg på den tidligere fogderiinndelingen, så atter en gang gjør historiske administrative inndelinger seg gjeldende. For statistiske formål har kommunale enheter som har eksistert tilbake til 1838, blitt gitt egne kommunenummer uten at de i realiteten hadde kommunenummer i den perioden de eksisterte, disse ble gitt tredjesiffer 8 eller 9 og/eller er angitt med "*". Ved delinger og sammenslåinger har nye kommuner fått nye kommunenummer, og det var tidligere vanlig å beholde eller "gjenbruke" kommunenummer, og av denne grunn forekommer mange kommunenummer flere ganger. Gjenbruk av kommunenummer uten direkte videreføring av den opprinnelige kommunen er angitt med "#". Det er også tilfeller hvor en kommune har vært delt i mindre enheter en periode, for senere å bli gjenopprettet, for eksempel Gausdal og Rendalen. Kommuner som skifter fylke får også nytt kommunenummer, hvilket i tidsperioden 1840–2018 bare omfattet noen få kommuner, mens det ved kommunereformen omfattet omkring 3/4 av Norges kommuner.

I kommunelovene av 1838 ble forskjellen mellom bykommune og herredskommune videreført, ettersom lade- og kjøpsteder hadde lang erfaring med lokalt selvstyre. Dette ble fra 1946 angitt ved at byene fikk tredjesiffer *0*, mens landkommunene fikk tredjesiffer *1*, *2* og så videre. Noen bykommuner ble ved sammenslåing med omliggende landkommuner, definert som landkommune, hvilket er angitt med ◎. Selv om skillet mellom by- og landkommuner ble fjernet i Kommuneloven av 1992 er dette skillet i kommunenummer beholdt, også i den nye nummerserien fra 2018/20. Dessuten har Holmestrand fått tilbake *bystatus*, og fra 2024 er det fem kommuner i *32 Akershus* som har kommunenummer som begynner med "320", hvilket tilsier at de er bykommuner. To kommuner i Finnmark får også kommunenummer som begynner med "540" eller "560" fra 2020 eller 2024. Alle disse er merket med "●". 

I oversikten er tidligere kommunenavn og *historiske skrivemåter* oppført, tilbake til norrønt, med endringstidspunkt der dette er kjent, ellers angis årstall for folketellingshefte eller stortingsvalg hvor navneformen er benyttet. En rekke stedsnavn ble fornorsket i matrikkelen av 1886, og 1903, samt ved kongelige resolusjoner i årene 1900–1940. Ved rettskrivningen av 1917 ble *aa* erstattet av *å*, og denne bokstaven var innført ved folketellingen 1920. Det betyr at enkelte kommuner hadde tre skrivemåter i løpet av få år, f.eks. *Vaage* (til 1917), *Vaagaa* (1918–1919) og *Vågå* (fra 1920).

Den siste tilføyelsen til tabellene er administrasjonssenter, dvs. der hvor kommunehuset og senere rådhuset var eller er plassert. For dagens kommuner er dette lett å fastslå, mens for enkelte historiske kommuner har det vært utfordrende å finne riktig sted. Her er det benyttet kommunestyreprotokoller og annen offentlig dokumentasjon for å bestemme hvor den kommunale administrasjonen var lokalisert.

## 1946-nummerserien
### 01. Østfold<sup>◆</sup>
* **I. [[Smaalenenes amt|Smaalenenes Amt]] 1671–1918**
* **01. [[Østfold fylke]] 1919–2019**
* Inngikk 1. januar 2020 i Viken, og samtlige kommuner fikk nye kommunenummer.

### 02. Akershus<sup>◆</sup>
* **II. [[Akershus Amt]] 1671–1918**
* **02. [[Akershus|Akershus fylke]] 1919–2019**
* Inngikk fra 1. januar 2020 i Viken, og samtlige kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

### 03. Oslo
* Utskilt fra **[[Akershus amt|Akershus Amt]] 1842**
* **III. [[Kristiania amt|Christiania Amt]] 1842–1918**
* **03. [[Oslo fylke|Kristiania fylke]] 1919–1924, [[Oslo fylke]] fra 1. januar 1925**
* Består som eget fylke etter 1. januar 2020, og beholder sitt fylkes- og kommunenummer.

### 04. Hedmark<sup>◆</sup>
* Utskilt fra **[[Oplandenes amt|Oplandenes Amt]] 1781**
* **IV. [[Hedemarkens Amt]] 1781–1918**
* **04. [[Hedmark fylke]] 1919–2019**
* Inngår fra 1. januar 2020 i Innlandet, og samtlige kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

### 05. Oppland<sup>◆</sup>
* Utskilt fra **[[Oplandenes amt|Oplandenes Amt]] 1781**
* **V. [[Kristians Amt]] 1781–1918**
* **05. [[Oppland fylke]] 1919–2019**
* Inngår fra 1. januar 2020 i Innlandet, unntatt Jevnaker og Lunner overført til Viken, og samtlige kommuner fikk nye kommunenummer.

### 06. Buskerud<sup>◆</sup>
* **VI. [[Buskeruds Amt]] 1680–1818**
* **06. [[Buskerud fylke]] 1919–2019**
* Inngikk 1. januar 2020 i Viken, og samtlige kommuner fikk nye kommunenummer.

10680 Strømm og 0681 Strømsgodset tilhørte Vestfold under hele sin levetid, så Juvkams oppførelse under Buskerud anses å være feil.

### 07. Vestfold<sup>◆</sup>
* Opprettet av **[[Laurvig grevskap|Laurvig]] og [[Jarlsberg grevskap]]er 1821**
* **VII. [[Jarlsberg og Larviks Amt]] 1821–1918**
* **07. [[Vestfold fylke]] 1919–2019**
* Inngikk 1. januar 2020 i Vestfold og Telemark, unntatt Svelvik som inngikk i Drammen i Viken, og samtlige kommuner fikk nye kommunenummer.

### 08. Telemark<sup>◆</sup>
**VIII. [[Bratsberg Amt]] 1671–1918**
**08. [[Telemark fylke]] 1919–2019**
Inngikk 1. januar 2020 i Vestfold og Telemark, og samtlige kommuner fikk nye kommunenummer.

### 09. Aust-Agder<sup>◆</sup>
**IX. [[Nedenes Amt]] 1685–1918**
**09. [[Aust-Agder fylke]] 1919–2019**
Inngår fra 1. januar 2020 i Agder, og samtlige kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

### 10. Vest-Agder<sup>◆</sup>
* **X. [[Lister og Mandals Amt]] 1685–1918**
* **10. [[Vest-Agder fylke]] 1919–2019**
* Inngår fra 1. januar 2020 i Agder, og samtlige kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.
2Gyland (1838-39) regnes ikke blant de "opprinnelige" formannskapsdistriktene, men som en del av Bakke.3Bakke i sin helhet regnes blant de «opprinnelige» formannskapsdistriktene. Det ble imidlertid opprettet tre formannskapsdistrikt: 1) Vestre Bakke og Sirdal sogn i Stavanger amt, 2) Østre Bakke og Sirdal sogn, og 3) Gyland, de siste to i Lister og Mandals amt. Disse ble slått sammen til et formannskapsdistrikt 1839.

### 11. Rogaland
* **XI. [[Stavanger Amt]] 1671–1918**
* **11. [[Rogaland fylke]] fra 1. januar 1919**
* Består som eget fylke etter 1. januar 2020 og beholder sitt fylkesnummer. Fylkets kommuner, med unntak av kommunesammenslåinger, beholder sine kommunenummer.

### 12. Hordaland<sup>◆</sup>
* Utskilt fra **[[Bergenhus amt|Bergenhus Amt]] 1763**
* **XII. [[Søndre Bergenhus Amt]] 1763–1918**
* **12. [[Hordaland fylke]] 1919–2019**
* Inngår fra 1. januar 2020 i Vestland, og samtlige kommuner fikk nye kommunenummer.

1Ved innføringen av kommunenummer i 1946 var det *1265* Austrheim, men siden utskillelsen av *1265* Fedje fra 1264 Austrheim i 1947, er det *1266* Masfjorden.

### 13. Bergen<sup>◆</sup>
* Utskilt fra **[[Søndre Bergenhus amt|Søndre Bergenhus Amt]] 1831**
* **XIII. [[Bergen Amt]] 1831–1918**
* **13. [[Bergen fylke]] 1919–1971**
* Inngikk fra 1. januar 1972 i Hordaland.

1Bergen fikk status som by på Olav Kyrres tid, ifølge senere kilder var det i år 1070.

### 14. Sogn og Fjordane<sup>◆</sup>
* Utskilt fra **[[Bergenhus amt|Bergenhus Amt]] 1763**
* **XIV. [[Nordre Bergenhus Amt]] 1763–1918**
* **14. [[Sogn og Fjordane fylke]] 1919–2019**
* Inngår fra 1. januar 2020 i Vestland, og samtlige kommuner fikk nye kommunenummer. Unntatt Hornindal overført til Møre og Romsdal og inngår i nye Volda kommune.

### 15. Møre og Romsdal
* **XV. [[Romsdals Amt]] 1671–1918**
* **15. [[Møre og Romsdal|Møre fylke]] 1919–1934, [[Møre og Romsdal fylke]] fra 1. januar 1935**
* Består som eget fylke etter 1. januar 2020 og beholder sitt fylkesnummer. Fylkets kommuner, med unntak av kommunesammenslåinger, beholder sine kommunenummer. Unntatt Rindal (1.1. 2019) og Halsa (1.1. 2020) overført til Trøndelag.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

### 16. Sør-Trøndelag<sup>◆</sup>
* Utskilt fra **[[Trondhjems amt|Trondhjems Amt]] 1804**
* **XVI. [[Søndre Trondhjems Amt]] 1804–1918**
* **16. [[Sør-Trøndelag fylke]] 1919–2017**
* Inngår fra 1. januar 2018 i Trøndelag, og alle kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.
2Rennebu er ikke blant de "opprinnelige" formannskapsdistriktene, ettersom de fleste kilder oppgir at Rennebu formelt ble skilt ut fra Meldal i 1839.

### 17. Nord-Trøndelag<sup>◆</sup>
* Utskilt fra **[[Trondhjems amt|Trondhjems Amt]] 1804**
* **XVII. [[Nordre Trondhjems amt|Nordre Trondhjems Amt]] 1804–1918**
* **17. [[Nord-Trøndelag fylke]] 1919–2017**
* Inngår fra 1. januar 2018 i Trøndelag, og alle kommuner fikk nye kommunenummer.

1Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

### 18. Nordland
* **XVIII. [[Nordlands Amt]] 1671–1918**
* **18. [[Nordland fylke]] fra 1. januar 1919**
* Består som eget fylke etter 1. januar 2020 og beholder sitt fylkesnummer. Fylkets kommuner, med unntak ved kommunesammenslåinger, beholder sine kommunenummer. Unntatt Tjeldsund overført til Troms og Finnmark.
* Andre offisielle navn: **Nordlaante** *([[sørsamisk]]), *'Nordlánnda** ''([[lulesamisk]])'', **Nordlánda** ''([[nordsamisk]])''

<sup>1</sup>Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

=== 19. Troms<sup>◆</sup> ===
* Utskilt fra **Finmarkens Amt 1866**
* **XIX. Tromsø Amt 1866–1918**
* **19. Troms fylke 1919–2019**
* Inngikk 1. januar 2020 i [[Norske kommunenummer#54._Troms og Finnmark◇|Troms og Finnmark]], og samtlige kommuner fikk nye kommunenummer.


=== 20. Finnmark<sup>◆</sup> ===
* **Vardøhus amt 1668–1787**
* **XX. Finmarkens Amt 1787–1918**
* **20. Finnmark fylke 1919–2019**
* Inngikk 1. januar 2020 i [[Norske kommunenummer#54._Troms og Finnmark◇|Troms og Finnmark]], og samtlige kommuner fikk nye kommunenummer.

<sup>1</sup>Pre-1946-kommuner er gitt hovedsognets post-1946-kommunenummer, hvilket her avviker fra Juvkams nummerering.

== 2018-nummerserien ==
=== 30. Viken<sup>◆</sup> ===
30. [[Viken fylke]] 2020-2023
I Viken inngikk kommuner fra tidligere [[Norske_kommunenummer#01._Østfold◆|Østfold]], [[Norske kommunenummer#02._Akershus◆|Akershus]] og [[Norske kommunenummer#06._Buskerud◆|Buskerud]] fylker, [[Svelvik]] kommune i [[Norske kommunenummer#07._Vestfold◆|Vestfold]], samt [[Jevnaker]] og [[Lunner]] i [[Norske kommunenummer#05._Oppland◆|Oppland]].

Fylket ble delt 1. januar 2024 i nye [[Norske kommunenummer#31._Østfold|Østfold]], [[Norske kommunenummer#32._Akershus|Akershus]] og [[Norske kommunenummer#33._Buskerud|Buskerud]], og samtlige kommuner fikk nye kommunenummer.


=== 31. Østfold ===
Østfold ble gjenopprettet som eget fylke fra 1. januar 2024 med kommunene som tilhørte, eller ble slått sammen av kommuner som lå i [[Norske_kommunenummer#01._Østfold◆|Østfold]] før sammenslåingen til [[Norske kommunenummer#30. Viken◆|Viken]] 1. januar 2020, med unntak av [[Rømskog]] som inngikk i [[Aurskog-Høland]] i [[Norske kommunenummer#32._Akershus☆|Akershus]] fra samme dato.


=== 32. Akershus ===
Akershus ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#02._Akershus◆|Akershus]] før sammenslåingen til [[Norske kommunenummer#30. Viken◆|Viken]], [[Rømskog]] fra [[Norske kommunenummer#01. Østfold◆|Østfold]] som inngikk i [[Aurskog-Høland]], [[Røyken]] og [[Hurum]] fra [[Norske kommunenummer#06. Buskerud◆|Buskerud]] som inngikk i [[Asker]], og [[Jevnaker]] og [[Lunner]] som tilhørte [[Norske kommunenummer#05. Oppland◆|Oppland]]. Fem tidligere "landkommuner" får i den nye serien kommunenummer som begynner med "320", hvilket tilsier bykommune, og er merket med <sup>●</sup>.


=== 33. Buskerud ===
Buskerud ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#06._Buskerud◆|Buskerud]] før sammenslåingen til [[Norske kommunenummer#30. Viken◆|Viken]], samt [[Svelvik]] fra [[Norske kommunenummer#07. Vestfold◆|Vestfold]] som inngikk i [[Drammen]] og unntatt [[Røyken]] og [[Hurum]] som inngikk i [[Asker]] fra samme dato.


=== 34. Innlandet ===
I Innlandet inngår kommuner fra tidligere [[Norske kommunenummer#04. Hedmark◆|Hedmark]] og [[Norske kommunenummer#05. Oppland◆|Oppland]] fylker, unntatt [[Jevnaker]] og [[Lunner]] overført til [[Norske kommunenummer#30. Viken◇|Viken]]. [[Innlandet]] har fylkesnummer 34, fra 1. januar 2020.
<br>Annet offisielt navn: **Sisdajven** ''([[sørsamisk]]).


=== 38. Vestfold og Telemark<sup>◆</sup> ===
;39. [[Vestfold og Telemark fylke]] 2020–2023
I Vestfold og Telemark inngikk kommuner fra tidligere [[Norske kommunenummer#07. Vestfold◆|Vestfold]] og [[Norske kommunenummer#08. Telemark◆|Telemark]] fylker, unntatt Svelvik overført til [[Norske kommunenummer#30. Viken◇|Viken]].

Fylket ble delt 1. januar 2024 i nye [[Norske kommunenummer#39. Vestfold|Vestfold]] og [[Norske kommunenummer#40. Telemark|Telemark]], og samtlige kommuner fikk nye kommunenummer.


=== 39. Vestfold ===
Vestfold ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#07. Vestfold◆|Vestfold]] før sammenslåingen til [[Norske kommunenummer#38. Vestfold og Telemark◇|Vestfold og Telemark]], unntatt [[Svelvik]] som inngikk i [[Drammen]] i [[Norske kommunenummer#30. Viken◆|Viken]] fra samme dato.


=== 40. Telemark ===
Telemark ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#08. Telemark◆|Telemark]] før sammenslåingen til [[Norske kommunenummer#38. Vestfold og Telemark◆|Vestfold og Telemark]].


=== 42. Agder ===
I Agder inngår kommuner fra tidligere [[Norske kommunenummer#09. Aust-Agder◆|Aust-Agder]] og [[Norske kommunenummer#10. Vest-Agder◆|Vest-Agder]] fylker. [[Agder]] har fylkesnummer 42, fra 1. januar 2020.


=== 46. Vestland ===
I Vestland inngår kommuner fra tidligere [[Norske kommunenummer#12. Hordaland◆|Hordaland]] og [[Norske kommunenummer#14. Sogn og Fjordane◆|Sogn og Fjordane]] fylker, unntatt Unntatt [[Hornindal]] overført til [[Norske kommunenummer#15. Møre og Romsdal|Møre og Romsdal]]. [[Vestland]] har fylkesnummer 46, fra 1. januar 2020.


=== 50. Trøndelag ===
I Trøndelag inngår kommuner fra tidligere [[Norske kommunenummer#16. Sør-Trøndelag◆|Sør-Trøndelag]] og [[Norske kommunenummer#17. Nord-Trøndelag◆|Nord-Trøndelag]] fylker, samt [[Halsa]] og [[Rindal]] fra [[Norske kommunenummer#15. Møre og Romsdal|Møre og Romsdal]].
* [[Trøndelag]] har fylkesnummer 50, fra 1. januar 2018.
* Annet offisielt navn: **Trööndelage** ''(sørsamisk)''.


=== 54. Troms og Finnmark<sup>◆</sup> ===
;54. [[Troms og Finnmark fylke]] 2020–2023
I Troms og Finnmark inngikk kommuner fra tidligere [[Norske kommunenummer#19. Troms◆|Troms]] og [[Norske kommunenummer#20. Finnmark◆|Finnmark]] fylker, samt [[Tjeldsund]] fra [[Norske kommunenummer#18. Nordland|Nordland]].
<br>Fylket ble delt 1. januar 2024 i nye [[Norske kommunenummer#55. Troms|Troms]] og [[Norske kommunenummer#56. Finnmark|Finnmark]], og samtlige kommuner fikk nye kommunenummer. [[Alta]] får i den nye serien kommunenummer som begynner med «540», hvilket tilsier bykommune, og er merket med <sup>●</sup>.


=== 55. Troms ===
Troms ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#19. Troms◆|Troms]] før sammenslåingen til [[Norske kommunenummer#54._Troms og Finnmark◆|Troms og Finnmark]], samt [[Tjeldsund]] fra [[Norske kommunenummer#18. Nordland|Nordland]] som ble slått sammen med [[Skånland]] fra samme dato.
* Andre offisielle navn: **Romsa** ''([[nordsamisk]])'', **Tromssa** ''([[kvensk]])''.


=== 56. Finnmark ===
Finnmark ble gjenopprettet som eget fylke fra 1. januar 2024 med kommunene som før 1. januar 2020 tilhørte, eller ble slått sammen av kommuner som lå i [[Norske kommunenummer#20. Finnmark◆|Finnmark]] før sammenslåingen til [[Norske kommunenummer#54._Troms og Finnmark◆|Troms og Finnmark]]. [[Sør-Varanger]] får i den nye serien kommunenummer som begynner på "560", hvilket tilsier bykommune, og er merket med <sup>●</sup>, mens [[Vardø]] er "degradert" fra å være bykommune og har ordinært kommunenummer. [[Samiske kommunenavn (Finnmark)|De samiske kommunenavnene]] er oppført.
* Andre offisielle navn: **Finnmárku** ''([[nordsamisk]])'', **Finmarkku*' *(kvensk)''.

## Referanser


## Litteratur
* NOU 1992: 15 Kommune- og fylkesinndelingen i et Norge i forandring
* 

## Kilder og eksterne lenker
* Historisk oversikt over endringer i kommune- og fylkesinndelingen, Dag Juvkam, 1999, SSB.no
* Kommunekatalog gjeldende fra 1. januar 2008
* Nasjonalbiblioteket
* Norske Gaardnavne
* 
* Norges kommuner 1837-1997, Frode Korslund, 1997
* Endring i kommune- og fylkesinndelingen, ssb.no
* Stortingsvalget 1918
* Fødestedskoder for Norge og utlandet
* Folketellingen i Norge 1946 – SSB
* Nye kommune- og fylkesnummer fra 2020
* Bygdebøker på Nasjonalbiblioteket https://www.nb.no|Nasjonalbiblioteket.
* Historikk for prestegjeld og sogn, arkivverket.no
* Norske-kirker.net
* Norges kirker
* Kirkesøk - Kirkebyggdatabasen
* 
* Kulturminnesøk
* Norway's Parishes